stanford-oval/wikipedia huggingface dataset:
Kuolemantuomio Raamatussa

Raamattu määrää kuolemantuomion monista asioista. Mooseksen laki määrää kuolemantuomion esimerkiksi jumalanpilkasta, vanhempiensa kiroamisesta, vanhempiaan vastaan rikkomisesta, väärästä valasta, taposta, koron kiskonnasta, väärästä todistuksesta ja useista seksuaalirikoksista. Lisäksi Raamatussa on kertomuksia, joissa ihmisille määrätään kuolemantuomioita Jumalan käskystä tai uskonnollisten johtajien käskystä. Kymmenessä käskyssä viides käsky (2. Moos 20:13) kuuluu: "älä tapa", minkä perustella kuolemantuomioita voidaan pitää Jumalan itsensä antamien lakien vastaisina. Hepreankielinen alkuteksti on לֹ֥֖א תִּֿרְצָֽ֖ח׃ (lo tirtzakh) joka tarkoittaa pikemminkin "älä karkaa päälle" tai "älä murhaa" - juutalainen ja kristillinen raamatuntulkinta eroavat tässä toisistaan.
Raamattu ei kuitenkaan määritä sitä, millaisessa tilanteessa kuolemanrangaistus voidaan panna täytäntöön, miten rikos tulee näyttää toteen ja miten tuomittu tulee teloittaa. Nämä asiat löytyvät puolestaan Talmudin traktaatti Sanhedrinista, joka käsittelee rikos- ja siviilioikeudellisia asioita. Juutalaisuus hyväksyy neljä teloitustapaa: hirttämisen, kivittämisen, mestaamisen ja polttamisen.
Talmud suhtautuu kuolemanrangaistukseen hyvin vastenmielisesti. Jotta kuolemanrangaistus voitaisiin langettaa, teolle tulee olla kaksi todistajaa, ja heidän on täytynyt varoittaa tekijää etukäteen ja sanoa hänelle, että jos hän tekee tekonsa, hänet voidaan tuomita kuolemaan ja hänen on täytynyt hyväksyä em. varoitukset niin, että hän on ilmaissut halunsa tekoonsa, piittaamatta seurauksista. Rikollisen omaa tunnustusta ei hyväksytä todisteeksi, kuten ei myöskään aihetodisteita. Koska kyse oli hyvin vaikeasta asiasta, kuolemanrangaistuksen langettamisesta tehtiin hyvin vaikeaa, ja traktaatti Makkotin mišnan (1:10) mukaan sellaista sanhedrinia, joka langetti kuolemantuomion useammin kuin kerran seitsemässä vuodessa, pidettiin hyvin julmana.
Traktaatti Sanhedrinin, folio 41a:n, mukaan juutalaisessa oikeusistuimessa tuli olla 23 tuomaria ja heidän kaikkien tuli olla yksimielisiä tuomiosta. Sanhedrin 52b:n mukaan kuolemanrangaistuksia oli mahdollista langettaa vain niin kauan kun Temppeli oli olemassa, ja niiden langettaminen muista kuin maallisista syistä lakkasi Jerusalemin temppelin hävityksen myötä 70.
Gemarassa mainitaan lisäksi, että Rabbi Simeon ben Gamalielin mukaan kuolemanrangaistuksen langettamista pyrittiin välttämään kaikin mahdollisin keinoin, sillä julmat ja mielivaltaiset rangaistukset olisivat johtaneet lainkunnioituksen häviämiseen Israelissa. Tästä syystä roomalaisajalla kuolemanrangaistuksen langettamisesta pyrittiin tekemään niin vaikeaa kuin mahdollista, ja rikosoikeudessa nojattiin roomalaiseen, maalliseen, lakiin. Tämän vuoksi Jeesus tuomittiin roomalaisen, ei juutalaisen, lain mukaan, sillä juutalaisen lain mukaan ristiinnaulitseminen ei ole hyväksyttävä teloitustapa.
Halakhan mukaisten kuolemanrangaistusten langettaminen hävisi lopullisesti askenasijuutalaisten keskuudessa kristillisenä aikana, jolloin rikosoikeudessa omaksuttiin maallinen laki, mutta islamilaisessa maailmassa sefardijuutalaisten keskuudessa niitä langetettiin vielä 1000-luvulla.
Kuolemantuomion langettavia Raamatunkohtia > Väkivalta-, omaisuus- ja järjestysrikokset

»Heidän on oltava valmiina ylihuomiseen mennessä, sillä ylihuomenna Herra astuu kaiken kansan nähden alas Siinainvuorelle. Määrää vuoren ympärille raja ja varoita kansaa nousemasta vuorelle tai edes koskemasta sen juureen. Jokaista, joka koskettaa vuorta, rangaistakoon kuolemalla, mutta häneen ei saa koskea käsin, vaan hänet on joko kivitettävä, keihästettävä tai ammuttava jousella. 
» 
(2. Moos. 19:11-13)
»Jos joku vahingoittaa toista, niin että tämä kuolee, häntä rangaistakoon kuolemalla. » 
(2. Moos. 21:12)
»Jos joku lyö isäänsä tai äitiään, häntä rangaistakoon kuolemalla. » 
(2. Moos. 21:15)
» Jos joku syyllistyy ihmisryöstöön, häntä rangaistakoon kuolemalla katsomatta siihen, myykö hän ryöstetyn vai löydetäänkö tämä hänen hallustaan. » 
(2. Moos. 21:16)
»Jos joku kiroaa isäänsä tai äitiään, häntä rangaistakoon kuolemalla. » 
(2. Moos. 21:17)
»Pitäkää sen vuoksi kunniassa sapatti; sen tulee olla teille pyhä. Sitä, joka sapatin pyhyyttä loukkaa, rangaistakoon kuolemalla. Jokainen, joka tekee sapattina työtä, poistettakoon kansansa keskuudesta.» 
(2. Moos. 31:14 )
»Noitanaisen älä anna elää. » 
(2. Moos. 22:18)
»Jos jossakussa miehessä tai naisessa puhuu vainaja- tai tietäjähenki, hänet on surmattava. Hänet kivitettäköön hengiltä, sillä hän on itse ansainnut kuolemansa.» 
(3. Moos. 20:27)
»Se, joka pilkkaa Herran nimeä, surmattakoon. Kansa kivittäköön hänet kuoliaaksi, olipa hän maahan muuttanut siirtolainen tai syntyperäinen israelilainen. Hänet surmattakoon, koska hän on pilkannut Herran nimeä.» 
(3. Moos. 24:16)
»Jos joku surmaa ihmisen, hänet on surmattava.» 
(3. Moos. 24:17)
»Jos vanhemmilla on tottelematon ja uppiniskainen poika, joka kurituksesta huolimatta ei kuuntele heitä, heidän on otettava poika kiinni ja vietävä hänet kaupunkinsa portille ja sanottava kaupungin vanhimmille: 'Tämä meidän poikamme on tottelematon ja uppiniskainen. Hän ei kuuntele meitä, vaan viettää kevytmielistä ja juopottelevaa elämää.' Silloin kaupungin miesten on joukolla kivitettävä poika hengiltä. Hävittäkää paha keskuudestanne. Kaikkien israelilaisten on saatava kuulla tuomiosta, että he ottaisivat opikseen.» 
(5. Mooseksen kirja 21:18-21)
Kuolemantuomion langettavia Raamatunkohtia > Vieraiden jumalien palveleminen

»Sano israelilaisille: Jos joku israelilainen tai israelilaisten keskuudessa asuva siirtolainen uhraa lapsensa Molokille, hänet on surmattava; sen seudun väki kivittäköön hänet hengiltä.» 
(3. Mooseksen kirja 20:2)
»Teidän tulee seurata vain Herraa, Jumalaanne, pelätä häntä, noudattaa hänen käskyjään, totella häntä ja pysyä hänen uskollisina palvelijoinaan. Mutta teitä yllyttänyt profeetta tai unennäkijä on surmattava, koska hän houkutteli teitä luopumaan Herrasta, Jumalastanne, joka on tuonut teidät pois Egyptistä ja lunastanut teidät vapaiksi tuosta orjuuden maasta; se mies viekoitteli teitä kääntymään pois siltä tieltä, jota Herra on käskenyt teidän kulkea. Hävittäkää paha keskuudestanne.» 
(5. Mooseksen kirja 13:5-6)
»"Vaikka veljesi, oman äitisi poika, sinun oma poikasi tai tyttäresi, vaimosi, jota rakastat, tai paras ystäväsi salaa houkuttelisi sinua palvelemaan vieraita jumalia, joita sinä ja sinun esi-isäsi ette ole entuudestaan tunteneet, niiden kansojen jumalia, jotka asuvat teidän ympärillänne maan äärestä toiseen, lähellä tai kaukana, älä suostu hänen ehdotukseensa äläkä kuuntele häntä. Älä sääli häntä, älä osoita hänelle armoa äläkä salaa hänen rikostaan, vaan surmaa hänet. Heitä itse ensimmäinen kivi, ja sinun perässäsi tulkoot kaikki muut. Kivittäkää hänet kuoliaaksi, sillä hän yritti viekoitella teitä luopumaan Herrasta, Jumalastanne, joka vei teidät pois Egyptistä, orjuuden maasta.» 
(5. Mooseksen kirja 13:7-11)
Kuolemantuomion langettavia Raamatunkohtia > Seksuaalirikokset

»Jos mies häpäisee oman isänsä makaamalla hänen vaimonsa kanssa, molemmat syylliset on surmattava; he ovat itse ansainneet kuolemansa.» 
(3. Mooseksen kirja 20:11)
»Jos mies makaa miniänsä kanssa, heidät on molemmat surmattava. He ovat tehneet luonnottoman teon ja ovat itse ansainneet kuolemansa.» 
(3. Mooseksen kirja 20:12)
»Jos mies makaa miehen kanssa niin kuin naisen kanssa maataan, he ovat molemmat tehneet kauhistuttavan teon ja heidät on surmattava. He ovat itse ansainneet kuolemansa.» 
(3. Mooseksen kirja 20:13)
»Jos joku ottaa vaimokseen naisen ja hänen äitinsä tai naisen ja hänen tyttärensä, se on törkeä teko, jonka vuoksi sekä mies että molemmat naiset on poltettava. Sen kaltaista törkeyttä ei saa sallia teidän keskuudessanne.» 
(3. Mooseksen kirja 20:14)
»Jos mies sekaantuu eläimeen, hänet on surmattava, ja myös eläin on surmattava. Jos nainen parittelee eläimen kanssa, surmattakoon sekä nainen että eläin. Molemmat on surmattava, sillä kumpikin on ansainnut kuolemansa.» 
(3. Moos. 20:15-16)
»Jos joku makaa setänsä vaimon kanssa, hän häpäisee setänsä. Syylliset joutuvat kantamaan vastuun synnistään. Heidät on surmattava, eikä heille saa jäädä lapsia.» 
(3. Moos. 20:20)
»Jos joku viettelee veljensä vaimon, hän tekee inhottavan teon. Koska hän on häpäissyt veljensä, syylliset on surmattava eikä heille saa jäädä lapsia.» 
(3. Moos. 20:21)
»Jos papin tytär häpäisee itsensä harjoittamalla haureutta, hän samalla häpäisee isänsä; siksi hänet on poltettava.» 
(3. Moos. 21:9)
»Jos mies otettuaan itselleen vaimon ja maattuaan hänen kanssaan alkaa tuntea vaimoaan kohtaan vastenmielisyyttä, esittää häntä vastaan perättömiä syytöksiä ja parjaa häntä sanoen: 'Minä otin tämän naisen vaimokseni, mutta kun makasin hänen kanssaan, huomasin, ettei hän ollut neitsyt', tytön isän ja äidin on vietävä todiste tytön neitsyydestä portin luo kaupungin vanhimmille. Tytön isän tulee sanoa vanhimmille: 'Minä annoin tyttäreni tuolle miehelle vaimoksi, mutta mies alkoi vihata häntä. Hän on puhunut perättömiä ja väittää, ettei tyttö ollut neitsyt. Tässä on todistus tyttäreni neitsyydestä.' Sitten vanhempien tulee levittää veren tahrima vaate kaupungin vanhimpien eteen, ja näiden on ruoskittava mies ja määrättävä hänelle sakkoa sata hopeasekeliä, jotka annetaan tytön isälle, koska mies on mustannut koskemattoman israelilaisen tytön mainetta. Tyttö jääköön miehen vaimoksi, eikä mies saa koko elinaikanaan hylätä häntä. "Jos taas miehen esittämä väite pitää paikkansa eikä voida näyttää toteen, että tyttö oli koskematon, vanhimpien tulee viedä tyttö isänsä talon ovelle ja kaupungin miesten on kivitettävä hänet hengiltä; hän on harjoittanut haureutta ja tuottanut häpeää isänsä talolle ja koko Israelille. Hävittäkää paha keskuudestanne.» 
(5. Mooseksen kirja 22:13-21)
»Jos taas mies kohtaa toiselle kihlatun tytön kaupungin ulkopuolella, käy häneen käsiksi ja makaa hänet, mies on surmattava.» 
(5. Moos. 22:25)
Luettelo Linux Mintin julkaisuhistoriasta

Tämä on luettelo Linux Mintin julkaisuhistoriasta.
Versiot

Linux Mintin kehitti ja julkaisi pää­asiallisesti Clement Lefebvre Ranskassa vuonna 2006. Ensimmäinen julkaisu (”Ada”) perustui Kubuntuun ja julkaistiin vuonna 2006.
Linux Mint 17 LTS (”Qiana”) julkaistiin 31. touko­kuuta 2014. Linux Mint 17 perustuu Ubuntun versioon 14.04 ”Trusty Tahr”. Pitkään tuettuja julkaisuja eli LTS (Long Term Support), tuetaan viisi vuotta (alkaen versiosta 13) ja muita 18 kuukautta. Mintin versiojulkaisuihin tehtiin muutos 17.1 Rebeccasta alkaen; kun edellisissä versioissa käyttöjärjestelmä piti asentaa kokonaan uudestaan, voi nykyään asentaa päivityksen, joka korjaa aikaisemman version tunnetut ongelmat. Linux Mintin versio 17.3 (Rosa), ilmestyi virallisesti 4. joulu­kuuta 2015.
Linux Mint 18 LTS ilmestyi 30. kesä­kuuta 2016. Se perustuu Ubuntun huhti­kuussa 2016 ilmestyneeseen 16.04 LTS (Xenial Xerus) -jakeluun. Linux Mint 18 tukeutuu ytimen versioon 4.4. Linux Mint 18.1 julkaistiin 16. joulu­kuuta 2016. Nykyisen sarjan viimeisin versio 18.3 ”Sylvia”, joka ilmestyi 27. marras­kuuta 2017, perustuu Ubuntun versioon 16.04.3. Vuoden 2018 touko- tai kesä­kuussa julkaistava 19.0 ”Tara” tulee tukeutumaan Ubuntun uuteen jakelu­versioon, eli 18.04 ”Bionic Beaver” eli suomeksi majava.
Versiossa 22 Mint vaihtoi audiopalvelimen PipeWireen ja muutti ytimen päivitysmallia seuraamaan läheisemmin Ubuntun käyttämää. Mintin Clement Lefebvre kertoo, että he eivät ole huomanneet ytimen vakaudessa eroa ja yhä useammat uusien kannettavien tietokoneiden käyttäjät riippuvat uudemmista ytimen versioista.
Maastojuoksun Suomen-mestaruuskilpailut 1997

Maastojuoksun Suomen-mestaruuskilpailut järjestettiin vuonna 1997 17. toukokuuta Mikkelissä.
| Laji | Kultaa | Hopeaa | Pronssia |
| --- | --- | --- | --- |
| Miehet 4 km | Samuli Vasala, Länsi-Uudenmaan Urheilijat | Santtu Mäkinen, Tampereen Urheilijat -38 | Pasi Mattila , Marttilan Murto |
| joukkueet | Keuruun Kisailijat | Kankaanpään seudun Leisku | Turun Toverit |
| Miehet 12 km | Harri Hänninen, Pakilan Visa | Petri Kuusinen, Lahden Ahkera | Juuso Rainio, Muuramen Yritys |
| joukkueet | Lahden Ahkera | Turun Urheiluliitto | Pakilan Visa |
| Naiset 6 km | Annemari Sandell, Kalannin Kisa | Maija Kukkohovi, Oulun Pyrintö | Marjo Venäläinen, Lahden Ahkera |
| joukkueet | Oulun Pyrintö | Forssan Salama | Lappeenrannan Urheilu-Miehet |
MEMS-Pico

MEMS-Pico on kiinalainen pikosatelliitti, joka laukaistiin avaruuteen 25.5.2007.
Sen toteutti Zhejiangin yliopisto ja Kiinan tiedeakatemian alainen "Shanghai Institute of Microsystem and Information Technology". Satelliitissa kokeiltiin MEMS-teknologioita, pieniä kiihtyvyysantureita, gyroskooppeja ja infrapuna-sensoreita.
MEMS-Pico ei omaa asennonsäätöjärjestelmää eikä propulsiojärjestelmää. Täten siinä ei ole liikkuvia osia (gyroskoopit perustunevat lasertekniikkaan). Se on muodoltaan 26-tahkoinen pallomainen kappale. Pinnasta osa on aurinkokennojen peittämä (ala: 270 neliösenttimetriä), joka mahdollistaa satelliitin pitemmän toiminnan kuin akku- tai paristokäyttöisenä. Sähkötehon tuotto on 2 wattia.
Satelliitin hyötykuormana on MEMS IR-sensori ja CMOS-kamera. Tärkeä osa satelliittia on sen S-kaistan tietoliikennejärjestelmä (komentojen vastaanotto 2100 MHz ja sanomien (4096 bps) lähetys maahan 2300 MHz taajuudella).
Maastojuoksun Suomen-mestaruuskilpailut 1996

Maastojuoksun Suomen-mestaruuskilpailut järjestettiin vuonna 1996 11. toukokuuta Keuruulla.
| Laji | Kultaa | Hopeaa | Pronssia |
| --- | --- | --- | --- |
| Miehet 4 km | Samuli Vasala, Länsi-Uudenmaan Urheilijat | Pasi Mattila, Marttilan Murto | Ville Hautala, Lapuan Virkiä |
| joukkueet | Kalvitsan Urheilijat | Hämeenlinnan Tarmo | Lahden Ahkera |
| Miehet 12 km | Visa Orttenvuori, Viipurin Urheilijat | Veli-Matti Ranta, Teivo Stayers | Tuomo Keski-Ojala, Kannuksen Ura |
| joukkueet | Viipurin Urheilijat | Teivo Stayers | Heinolan Isku |
| Naiset 6 km | Annemari Sandell, Kalannin Kisa | Tuija Toivonen, Riihimäen Kisko | Kirsi Rauta, Turun Urheiluliitto |
| joukkueet | Forssan Salama | Turun Urheiluliitto | Loimaan Leisku |
MEK

MEK viittaa muun muassa seuraaviin
Matkailun edistämiskeskus, työ- ja elinkeinoministeriön alainen matkailua Suomessa ja Suomeen edistävä virasto
Merimieseläkekassa
Metyylietyyliketoni, orgaaninen yhdiste
Kansan mujahedin -järjestö lyh. MEK, iranilainen islamilaista sosialismia edustava järjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MEK”, voi hakea sivunnimihaulla, laajalla sivunnimihaulla tai tekstihaulla.
MET-ryhmä

Elvytys sairaalan vuodeosastolla.
MET-ryhmä (engl. Medical Emergency Team) on sairaalan sisällä toimiva ensihoitoryhmä, joka hälytetään potilaan luo jos potilaalla on peruselintoimintojen häiriö tai sen uhka. Toiminnan tarkoituksena on ennaltaehkäitä äkillisiä sydänpysähdyksiä ja potilaan joutumista suunnittelematta tehohoitoon. Ryhmään kuuluu usein lääkäri ja yhdestä kahteen tehtävään koulutettua sairaanhoitajaa teho-osastolta. Ryhmällä on mukana tarvittavat välineet potilaan hoitoon.
Toimintamalli on kehitetty Australiassa 1990-luvun alussa. Isossa-Britanniassa on kehitetty potilaan voinnin arviointimalli vuodeosastoille, jossa arvioidaan potilaan vointia peruselintomintojen ja lämmön osalta. Tämä pisteytysjärjestelmä on NEWS (engl. National Early Warning Score). Suomessa on kehitetty lapsipotilaille vastaava kansallinen arviointimalli PEWS (engl. Pediatric Early Warning Score). Hälytyskriteereiden täyttyessä vuodeosaston hoitaja soittaa sairaalan MET-ryhmälle.
MET-toiminnan on todettu vähentävän vuodeosastolla tapahtuvien elvytysten lukumäärää. Näyttöä siitä, että se vähentäisi sairaalassa tapahtuvia kuolemia ei ole kiistattomasti.
Kristiina Kokko

| Kristiina Kokko |
| --- | --- |
 Kristiina Kokko vuonna 2023.
Henkilötiedot
Koko nimi:  Kristiina Susanna Kokko
Syntynyt: 16. tammikuuta 1978 (ikä 46) Helsinki
Kansalaisuus:  suomalainen
Ammatti:  puoluesihteeri, pappi
Poliitikko
Puolue:  Kansallinen Kokoomus
Uskonto:  kristinusko (evankelis-luterilainen)
Kristiina Susanna Kokko (o.s. Nieminen, s. 16. tammikuuta 1978) on suomalainen poliitikko. Hän toimii kunta- ja alueministeri Anna-Kaisa Ikosen ja tiede- ja kulttuuriministeri Sari Multalan valtiosihteerinä. Aiemmin hän on toiminut Kokoomuksen puoluesihteerinä 2019–2024 ja toimen ohessa vapaa-aikanaan pappina. Ennen valintaansa puoluesihteeriksi Kokko työskenteli Akavan kehityspäällikkönä. Hän kuuluu Helsingin hiippakunnan papistoon. Hän on työskennellyt aikaisemmin seurakuntapastorina Lauttasaaren seurakunnassa.
Ura ja elämä

Kokko kirjoitti ylioppilaaksi Munkkiniemen yhteiskoulusta vuonna 1996 ja valmistui Helia-ammattikorkeakoulusta tradenomiksi vuonna 2001. Hän on valmistunut teologian maisteriksi Helsingin yliopistosta 2014. Hän toimi vuosina 1997-1999 Tradenomiliiton pääsihteerinä ja vuosina 1999-2001 SAMOK:n pääsihteerinä. Kokko toimi Kokoomuksen Opiskelijaliitto Tuhatkunnan puheenjohtajana vuosina 2002-2003.
Kokko toimi kansanedustaja Paula Risikon eduskunta-avustajana vuonna 2003 ja kansanedustaja Heikki A. Ollilan  eduskunta-avustajana vuonna 2004–2007. Lisäksi hän työskenteli Kansallisen Sivistysliiton väliaikaisena pääsihteerinä vuosina 2004–2007.
Kokko työskenteli vuosina 2008–2009 kokoomuksen puoluetoimistolla poliittisena suunnittelijana. Hän toimi sisäasiainministeri Anne Holmlundin erityisavustajana vuosina 2009–2011 ja varapuhemies Pekka Ravin erityisavustajana vuosina 2011–2012.
Vuosina 2012–2014 Kokko työskenteli Akavan asiantuntijana. Hän oli 2014–2015 Sanni Grahn-Laasosen erityisavustajana ympäristöministeriössä ja vuonna 2015 erityisavustajana opetus- ja kulttuuriministeriössä.
Kokko palasi Akavalle vuonna 2015, jossa hän työskenteli kehityspäällikkönä vuoteen 2019 saakka. Kokko vihittiin papiksi 10. joulukuuta 2017. Vuonna 2017–2018 Kokko työskenteli Lauttasaaren seurakunnassa seurakuntapappina. Kokko toimi vuonna 2019 kokoomuksen ministeriryhmän sihteerinä ja Petteri Orpon erityisavustajana valtiovarainministeriössä.
Syyskuussa 2019 Kokko valittiin kokoomuksen puoluevaltuustossa yksimielisesti uudeksi puoluesihteeriksi. Kokoomus voitti vuoden 2021 kuntavaalit,  vuoden 2022 aluevaalit ja vuoden 2023 eduskuntavaalit hänen vetämänään. Presidentinvaaleissa 2024 hän toimi Alexander Stubbin kampanjapäällikkönä, kun Stubb valittiin tasavallan presidentiksi.
Ura ja elämä > Vaalimenestys > Kuntavaalit

2008: 489 ääntä (Helsinki, varalla)
2012: 243 ääntä (Helsinki, ei valittu)
2021: 273 ääntä (Helsinki, ei valittu)
Ura ja elämä > Vaalimenestys > Eduskuntavaalit

2003: 1 739 ääntä (Helsingin vaalipiiri, ei valittu)
Luottamustehtävät

Kokko on Helsingin seudun ympäristöpalveluiden (HSY) hallituksen jäsen. Kokko on toiminut vuodesta 2018 Uudenmaan lottaperinneyhdistyksen puheenjohtajana. Hän toimi Toimihenkilöjärjestöjen sivistysliiton puheenjohtajana 2018-2019. Hän on toiminut Ylioppilaiden terveydenhoitosäätiö YTHS:n hallituksen puheenjohtajana 2011–2017 ja oli vuosien 2001–2017 aikana Helsingin kaupungin luottamustoimissa Helsingin Juhlaviikkojen säätiön hallituksen jäsenenä, opetuslautakunnan ja kirjasto- ja kulttuurilautakunnan jäsenenä, ammattikorkeakoulu Stadian johtokunnan jäsenenä sekä kaupunginvaltuuston varajäsenenä.
Yksityiselämä

Kokolla on kolme poikaa.
Hän on cheerleading-valmentaja ja entinen kv-tason tuomari cheerleadingissa ja cheertanssissa. Ansioistaan cheerleadingin parissa hänelle on myönnetty Suomen cheerleadingliiton kultainen ansiomerkki.
Luettelo Ruokolahden julkisista taideteoksista ja muistomerkeistä

Luettelo Ruokolahden julkisista taideteoksista ja muistomerkeistä sisältää Ruokolahden kunnassa olevat pysyvät patsaat, muistomerkit ja muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Aikaisempien kirkkojen muistomerkki | Ruokolahden vanha hautausmaa, kolmannen kirkon sakastin rappujen kohdalla; Ukonsalmentie 5 | Rasila | 61.286°N, 28.8291°E | Räsänen, KaukoKauko Räsänen | 1952 |  |  |
| Edelfeltin muistokivi | Kirkonmäki, kirkon kaakkoiskulmassa, Ukonsalmentie 5 | Rasila | 61.2843°N, 28.8302°E | Qvist, GerdaGerda Qvist ja Pitkäpaasi, ErkkiErkki Pitkäpaasi | 1954 |  |  |
| Kaatuneiden lentäjien muistomerkki | Ruoholahden kirkon kirkkomaan eteläpuolella, Ukonsalmentie 9 | Rasila | 61.2839°N, 28.8295°E | Veijalainen, OlaviOlavi Veijalainen | 1987 |  |  |
| Leijonapatsas | Eukkoaukio, Toritie |  | 61.2927°N, 28.8174°E |  | 2017 |  |  |
| Miekkakivi | Ruokolahden vanha hautausmaa, Vapaussoturien muistomerkin edessä; Ukonsalmentie 5 | Rasila | 61.2859°N, 28.8281°E |  |  |  |  |
| Sankarimuistomerkki, Ruokolahti | Ruokolahden kirkon sankarihautausmaa, Ukonsalmentie 5 | Rasila | 61.2847°N, 28.8299°E | Wirkkala, IlmariIlmari Wirkkala | 1947 |  |  |
| Soidin | Ruokolahden museon pihamaa, Rasilantie 1 | Rasila | 61.2861°N, 28.8273°E | Eerola, AnttiAntti Eerola | 2017 |  |  |
| Sotavankien muistomerkki | Keskellä metsää; Ruokolahden keskustasta Puumalantietä 19 km, Syyspohjassa oikealle 900 m Töntintietä, vasemmalla pieni polku muistomerkille; Töntintie 87 |  | 61.4067°N, 28.6238°E |  | 2005 |  |  |
| Talvisodan sankariportti, Ruokolahti | Ruokolahden vanha hautausmaa, Ukonsalmentie 5 | Rasila | 61.2858°N, 28.8279°E | Wirkkala, IlmariIlmari Wirkkala | 1947 |  |  |
| Vapaussodan muistomerkki | Äitsaarentien ja Savolaisenniemen tien risteyksestä noin 400 m oikealle, metsäisen mäenkumpareen päällä; Savolaisenniementie 48 | Hännilä | 61.3338°N, 28.602°E |  | 1919 |  |  |
| Vapaussodassa kaatuneiden muistomerkki | Ruokolahden vanha hautausmaa; Ukonsalmentie 5 | Rasila | 61.2859°N, 28.8282°E |  | 1920 |  |  |
| Veteraanien kivi | Ruokolahden kirkon lähistö; Ukonsalmentie 5 | Rasila | 61.2852°N, 28.8295°E |  | 2005 |  |   |
Lyödyn laki

| Lyödyn laki |
| --- | --- |

Kirjailija:  Seppo Jokinen
Kieli:  suomi
Genre:  jännitys
Kustantaja:  Crime Time
Julkaistu:  2018
ISBN:  978-952-289-422-9
Sarja: Komisario Koskinen
Edeltävä:  Vakaasti harkiten
Seuraava:  Rottasankari
Löydä lisää kirjojaKirjallisuuden teemasivulta
Lyödyn laki (2018) on Seppo Jokisen jännitysromaani. Kirjan päähenkilö on Komisario Koskinen. Kirja oli Tampereen kirjastojen lainatuin aikuisten romaani vuosina 2018 ja 2019.
Aiheesta muualla

Kirjasampo
Maanalainen

Maanalainen tarkoittaa seuraavia asioita:
metro, maanalainen julkinen kulkuväline
vainajala, maanalainen maailma, kuolleiden valtakunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maanalainen”, voi hakea sivunnimihaulla, laajalla sivunnimihaulla tai tekstihaulla.
Luettelo Heikki Kuulan kappaleista

Tämä on luettelo rap-artisti Heikki Kuulan levyttämistä kappaleista aakkosjärjestyksessä. Luettelo sisältää vain Kuulan omalla nimellä julkaistut soolokappaleet. Luettelo ei sisällä remixejä.
#

270183-213H (Blacksuami)